Diari Oficial de la Generalitat Valenciana


Sumari del DOGV 2971, del 15-04-1997 (1997/6862)

Acord pel qual es declara l'ocupació urgent dels béns i drets subjectes a expedient d'expropiació forçosa de la Diputació Provincial de València.
-------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/a/1997/04/01/(3)/dof/vci/html**

### Dades del document

Número de DOGV
:   2971

Data del DOGV
:   15-04-1997

Secció del DOGV
:   ALTRES ANUNCIS - EXPROPIACIONS

Número del document
:   1997/6862


Data del document
:   01-04-1997

Organisme emissor
:   Conselleria de Presidència

Tipus de document
:   Acord

Descriptors 

:   * expropiació
    * administració local

Acord d'1 d'abril de 1997, del Govern Valencià, pel qual es declara l'ocupació urgent dels béns i drets subjectes a expedient d'expropiació forçosa de la Diputació Provincial de València.  
El Govern Valencià, en la reunió del dia 1 d'abril de 1997, adoptà l'acord següent:  
La Diputació Provincial de València, després de l'aprovació del projecte d'obres i el compliment dels requisits legals, va sol·licitar la declaració d'ocupació urgent dels béns i els drets subjectes a l'expedient d'expropiació forçosa per a l'execució del projecte de «Reordenació de l'accés al nucli urbà d'Ador VV-1011, de Villalonga VP-1012 a la C-320 (Ac-268)».  
Aquesta declaració d'ocupació urgent queda justificada per les raons següents: resulta urgent l'execució de les obres del projecte per a poder resoldre els problemes de seguretat vial que presenta l'accés al nucli urbà d'Ador des de la carretera provincial VV-1011.  
La relació dels propietaris, béns i drets afectats per l'expedient va ser sotmesa a informació pública i notificada individualment a les persones interessades i no s'hi van presentar al·legacions.  
Per tot això, ateses les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Presidència, el Govern Valencià,  
ACORDA  
Declarar l'ocupació urgent dels béns i els drets subjectes a l'expedient d'expropiació forçosa instruït per la Diputació Provincial de València per a l'execució del projecte de «Reordenació de l'accés al nucli urbà d'Ador VV-1011, de Villalonga VP-1012 a la C-320 (Ac-268)».  
Relació de béns afectats  
Número d'obra: Ac-268; finca número 1; parcel·la 75; polígon 2; 42'50 metres quadrats; tarongers; 1.000 pessetes/metre quadrat; terme d'Ador; propietària Sra. María Roig García; domicili: Passeig Germanies, 52, 46584 Gandia.  
Número d'obra: Ac-268; finca número 2; parcel·la 288; polígon 2; 60 metres quadrats; tarongers; 1.000 pessetes/metre quadrat; terme d'Ador; propietària Sra. Severina Borreda Peiró; domicili: Carrer Ausiàs March, 14, 46229 Ador.  
Aquest acord s'haurà de publicar en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa per tal que les persones interessades, una vegada publicada la relació i fins el moment de l'alçament de l'acta prèvia, puguen formular per escrit, davant la Diputació Provincial de València, al·legacions amb l'únic efecte d'esmenar les possibles errades materials produïdes en relacionar els béns afectats per l'ocupació urgent.   
Contra aquest acord, que esgota la via administrativa, pot interposar-se, després de la comunicació preceptiva prèvia al Govern valencià, recurs contenciós administratiu davant la Sala del Tribunal Superior de Justícia de la Comunitat Valenciana, en el termini de dos mesos des de l'endemà de la publicació d'aquest acord en el Diari Oficial de la Generalitat Valenciana, segons que disposen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades puguen exercitar qualsevol altre recurs que estimen oportú.  
València, 1 d'abril de 1997.- El conseller secretari del Govern Valencià: José Joaquín Ripoll Serrano.


Còpia Permalink ELI